**ELŐTERJESZTÉS**

**A KÉPVISELŐ-TESTÜLET**

**2019. január 28 -i rendes ülésére**

**Helyi Esélyegyenlőségi Program elfogadása**

**2019-2023. évekre**

A napirendet tárgyaló ülés dátuma: 2019.01.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása:

Telki község Önkormányzat Képviselő-testülete a 189/2013. (VII. 17.) számú határozatával elfogadta Telki község Helyi Esélyegyenlőségi Programját 2013-2018. – Telki község Önkormányzat Képviselő-testülete 143/2015. (VI. 24.) számú határozatával Telki község Önkormányzata 2013-2018. évekre szóló Helyi Esélyegyenlőségi Programjának felülvizsgálatát elfogadta. –Telki Község Önkormányzat Képviselő-testülete 194/2017. (XII. 13.) határozatával Telki község Önkormányzata 2013-2018. évekre szóló Helyi Esélyegyenlőségi Programjának áttekintése alapján a program 2017. évi felülvizsgálata nem szükséges, ezért a Helyi Esélyegyenlőségi Programot az Intézkedési Tervben foglalt intézkedések határidejének 2018. július 17-re történő módosítása mellett a jelenlegi tartalommal hatályban tartotta.

**2. Jogszabályi hivatkozások**:

Az egyenlő bánásmódról és az esélyegyenlőség előmozdításáról szóló 2003. évi CXXV. törvény – a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII. 27.) Korm. rendelet – a helyi esélyegyenlőségi program elkészítésének részletes szabályairól szóló 2/2012. (VI. 5.) EMMI rendelet

**3.Költségkihatások** és egyéb szükséges feltételeket, illetve megteremtésük javasolt forrásai:

A Program elfogadásának a 2018. évre szóló költségvetésre vonatkozóan kihatása nincsen, az elfogadott Programban meghatározott intézkedések végrehajtása érdekében a kiadásokat az éves költségvetés tervezésekor kell figyelembe venni.

**4. Tényállás bemutatása:**

Az egyenlő bánásmódról és az esélyegyenlőség előmozdításáról szóló 2003. évi CXXV. törvény (továbbiakban: Ebtv.) 31. § (1) bekezdése előírja, hogy a települési önkormányzat ötévente öt évre szóló helyi esélyegyenlőségi programot fogad el.

A (2) bekezdés szerint a helyi esélyegyenlőségi programban helyzetelemzést kell készíteni a hátrányos helyzetű társadalmi csoportok – különös tekintettel a nők, a mélyszegénységben élők, romák, a fogyatékkal élő személyek, valamint a gyermekek és idősek csoportjára – oktatási, lakhatási, foglalkoztatási, egészségügyi és szociális helyzetéről, illetve a helyzetelemzésen alapuló intézkedési tervben meg kell határozni a helyzetelemzés során feltárt problémák komplex kezelése érdekében szükséges intézkedéseket.

A helyi esélyegyenlőségi programot a társadalmi felzárkózásért felelős miniszter által meghatározott részletes szabályok, vagyis a helyi esélyegyenlőségi program elkészítésének részletes szabályairól szóló 2/2012. (VI. 5.) EMMI rendelet előírásai alapján kell elkészíteni.

A programalkotás során gondoskodni kell a helyi esélyegyenlőségi program és a települési önkormányzat által készítendő egyéb fejlesztési tervek, koncepciók, továbbá a közoktatási esélyegyenlőségi terv és az integrált településfejlesztési stratégia antiszegregációs célkitűzéseinek összhangjáról.

A (3) bekezdés szerint a helyi esélyegyenlőségi program elkészítése során kiemelt figyelmet kell fordítani

a) az egyenlő bánásmód, az esélyegyenlőség és a társadalmi felzárkózás követelményének érvényesülését segítő intézkedésekre,

b) az oktatás és a képzés területén a jogellenes elkülönítés megelőzésére, illetve az azzal szembeni fellépésre, továbbá az egyenlő esélyű hozzáférés biztosításához szükséges intézkedésekre,

c) a közszolgáltatásokhoz, valamint az egészségügyi szolgáltatásokhoz való egyenlő esélyű hozzáférés biztosításához szükséges intézkedésekre,

d) olyan intézkedésekre, amelyek csökkentik a hátrányos helyzetűek munkaerő-piaci hátrányait, illetve javítják foglalkoztatási esélyeiket.

Ugyanezen § (5) bekezdése alapján a helyi esélyegyenlőségi programot a települési önkormányzati köztisztviselők készítik el. Képzésüket, a helyi esélyegyenlőségi programok elkészültét és felülvizsgálatát esélyegyenlőségi mentorok segítik.

A Program az esélyegyenlőségi mentor által megküldött sablon alapján készült, mely tartalmazza az elfogadásra javasolt felépítést, sorrendiséget. A Program egy bevezető részben bemutatja a települést földrajzi, demográfiai szempontból, bemutatja intézményeit, szervezeteit. A helyzetelemzés rész röviden bemutatja a jogszabályi hátteret, az esélyegyenlőségi célcsoportokat érintő helyi szabályozást, valamint a program kapcsolódását más települési programokkal, koncepciókkal. 2 A helyzetelemzés az Ebtv. 31. § (2) bekezdésében meghatározott hátrányos helyzetű társadalmi csoportok bemutatását tartalmazza: − mélyszegénységben élők, romák, − gyermekek, − nők, − idősek, valamint − fogyatékkal élő személyek. Az intézkedési tervben kerülnek meghatározásra azok a konkrét intézkedések, melyek az egyes célcsoportok tekintetében szükségesek.

**Határozati javaslat**

**Telki község Önkormányzat**

**képviselő-testület**

**/2019. (I. .) Öh számú**

**Határozata**

**Helyi Esélyegyenlőségi Program elfogadása a 2019-2023. évekre**

Telki község Önkormányzat Képviselő-testülete úgy határoz, hogy az Telki község Helyi Esélyegyenlőségi Programját 2019-2023. évekre vonatkozóan a határozat melléklete szerint elfogadja.

Felelős: Polgármester, Jegyző

Határidő: azonnal